S-2902/2020

Dómur

Mál þetta, sem dómtekið var 29. júní 2020, var höfðað með ákæru, útgefinni af lögreglustjóranum á höfuðborgarsvæðinu 5. maí 2020, á hendur:

„S-kk-þgf G-kk-þgf, […]

I. fyrir gripdeild með því að hafa:

1. Miðvikudaginn 11. apríl 2018, við bensínstöð Olís Langatanga í Mosfellsbæ, dælt eldsneyti að andvirði kr. 3.001, á bifreiðina […] og ekið henni á brott án þess að greiða fyrir eldsneytið.

2. Sunnudaginn 20. maí 2018, við bensínstöð Olís Langatanga í Mosfellsbæ, dælt eldsneyti að andvirði kr. 2.007, á bifreiðina […] og ekið henni á brott án þess að greiða fyrir eldsneytið.

3. Þriðjudaginn 27. júní 2018, við bensínstöð Olís við Gullinbrú í Reykjavík, dælt eldsneyti að andvirði kr. 3.001, á bifreiðina […] og ekið henni á brott án þess að greiða fyrir eldsneytið.

4. Mánudaginn 23. júlí 2018, við bensínstöð Olís Langatanga í Mosfellsbæ, dælt eldsneyti að andvirði kr. 2.004, á bifreiðina […] og ekið henni á brott án þess að greiða fyrir eldsneytið.

5. Mánudaginn 12. nóvember 2018, við bensínstöð Olís Langatanga í Mosfellsbæ, dælt eldsneyti að andvirði kr. 5.006, á bifreiðina […] og ekið henni á brott án þess að greiða fyrir eldsneytið.

6. Föstudaginn 21. desember 2018, við bensínstöð Olís Langatanga í Mosfellsbæ, dælt eldsneyti að andvirði kr. 4.002, á bifreiðina […] og ekið henni á brott án þess að greiða fyrir eldsneytið.

7. Mánudaginn 26. janúar 2019, við bensínstöð Olís Norðlingaholti í Reykjavík, dælt eldsneyti að andvirði kr. 8.008, á bifreiðina […] og ekið henni á brott án þess að greiða fyrir eldsneytið.

M. [...]

Telst þetta varða við 245. gr. almennra hegningarlaga nr. 19/1940.

II. fyrir umferðarlagabrot með því að hafa:

1. Þriðjudaginn 12. febrúar 2019 ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist tetrahýdrókannabínól 25 ng/ml) suður Langatanga í Mosfellsbæ, þar sem lögregla stöðvaði aksturinn.

M. [...]

Telst þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Fimmtudaginn 22. ágúst 2019 ekið bifreiðinni […] sviptur ökurétti um Reykjanesbraut, við Bústaðaveg í Reykjavík, þar sem lögregla stöðvaði aksturinn.

M. [...]

Telst þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Sunnudaginn 15. desember 2019 ekið bifreiðinni […] sviptur ökurétti um Bogatanga, við Hlaðhamra í Mosfellsbæ, þar sem lögregla stöðvaði aksturinn.

M. [...]

Telst þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.“

Við þingfestingu málsins, féll ákæruvaldið frá kröfu um sviptingu ökuréttinda, í ljósi þess að brot ákærða skv. ákærulið nr. II.1 felur í sér hegningarauka við síðustu refsiákvörðun yfir ákærða.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur […] 1990. Samkvæmt framlögðu sakavottorði, dagsettu 4. maí 2020, á ákærði að baki nokkurn sakaferil. Frá því að hann varð fullra 18 ára hefur hann þrisvar sinnum hlotið dóma fyrir þjófnað og jafnoft fyrir akstur undir áhrifum áfengis, allt innan ítrekunartíma í skilningi 71. gr. almennra hegningarlaga nr. 19/1940. Við ákvörðun refsingar verður einnig tekið mið af fyrirmælum 2. mgr. 244. gr. og 255. gr. almennra hegningarlaga.

Brot ákærða samkvæmt ákærulið nr. II.I var drýgt fyrir uppkvaðningu dóms yfir ákærða frá 10. apríl 2019 og verður honum því gerður hegningarauki vegna þess nú sbr. 78. gr. almennra hegningarlaga.

Ákærða til málsbóta horfir skýlaus játning hans fyrir dómi, sbr. 9. tl. 1. mgr. 70. gr. almennra hegningarlaga.

Með hliðsjón af sakarefni málsins þykir refsing ákærða hæfilega ákveðin fangelsi í 5 mánuði.

Ákærði greiði málsvarnarþóknun skipaðs verjanda síns, G-kk-ef E-kk-ef lögmanns, 114.700 krónur, að meðtöldum virðisaukaskatti, og 106.271 krónur í annan sakarkostnað.

Af hálfu ákæruvaldsins flutti málið K-kvk-nf J-kvk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf G-kk-nf, sæti fangelsi í 5 mánuði.

Ákærði greiði málsvarnarþóknun skipaðs verjanda síns, G-kk-ef E-kk-ef lögmanns, 114.700 krónur, að meðtöldum virðisaukaskatti, og 106.271 krónur í annan sakarkostnað.

B-kvk-nf V-kvk-nf

D Ó M S O R Ð:

Ákærði, S-kk-nf G-kk-nf, sæti fangelsi í 5 mánuði.

Ákærði greiði málsvarnarþóknun skipaðs verjanda síns, G-kk-ef E-kk-ef lögmanns, 114.700 krónur, að meðtöldum virðisaukaskatti, og 106.271 krónur í annan sakarkostnað.

B-kvk-nf V-kvk-nf